
Република Србија

МИНИСТАРСТВО ПРИВРЕДЕ

расписује 

ЈАВНИ ПОЗИВ

за доделу бесповратних средстава у оквиру
[bookmark: _Hlk223528926]ПРОГРАМA ПОДРШКЕ РАЗВОЈУ ПРОИЗВОДНОГ ПРОСТОРА 
„ГРАДИМО ПРОСТОР ЗА ТВОЈ РАСТ“
Министарство привреде, у сарадњи са Фондом за развој Републике Србије, спроводи Програм подршке развоју производног простора „Градимо простор за твој раст“, полазећи од стратешког опредељења Републике Србије да јача домаћу производњу и подстиче развој прерађивачке индустрије као кључног мотора домаћег економског развоја. 
Кроз доделу бесповратних средстава, овај програм омогућава привредницима знатно повољније услове задуживања, олакшава инвестиције у ширење производних капацитета и директно смањује трошкове финансирања. Оваква системска подршка представља сигуран корак ка јачању тржишне конкурентности и дугорочном одрживом развоју домаће привреде.
Укупно расположива бесповратна средства за реализацију Програма износе 100.000.000,00 динара.
Циљеви Програма усмерени су на: 
· проширење производних капацитета,
· дугорочни развој производне инфраструктуре,
· повећање конкурентности,
· допринос одрживом и уравнотеженом економском развоју.
Право учешћа имају:
· микро и мала правна лица и задруге регистроване најкасније до 31. децембра 2024. године;
· предузетници регистровани најкасније до 31. децембра 2024. године.
Средства су намењена за суфинансирање:
· изградњу, доградњу, реконструкцију, адаптацију, санацију, инвестиционо одржавање производног простора или пословног простора који је у саставу производног простора, или простора за складиштење сопствених производа, сировина и репроматеријала
Привредни субјекти могу остварити бесповратна средства у износу до 30% вредности инвестиције, односно до 40% у јединицама локалне самоуправе сврстаним у трећу и четврту групу развијености, чиме се додатно подржавају мање развијена подручја и стварају услови за снажнији локални економски замах.
Преостали део инвестиције обезбеђује се из сопствених средстава или из кредита Фонда за развој.
Кредит Фонда одобраваће се под следећим условима: 
1) износ кредита: до РСД 3.500.000,00;
2) рок отплате до 60 месеци, у оквиру кога је грејс период до 12 месеци; 
3) каматна стопа: уз примену валутне клаузуле 2,5% годишње;
4) средстава обезбеђења: 
· залога на постојећој опреми исте или веће вредности, 
· меница привредног субјекта,
· лична меница оснивача. У случају где има више оснивача, сви оснивачи морају да дају сопствене бланко менице, осим оних који имају испод 5% учешћа у власништву или су страна физичка или правна лица,
· уговорно јемство правних лица и предузетника,
· уговорно јемство физичког лица,
Клијент може понудити и друга средства обезбеђења у складу са Програмом Фонда.
[bookmark: _GoBack]Јавни позив је отворен до утрошка средстава, а најкасније до 04. септембра 2026. године.
	На интернет странама Министарства: www.privreda.gov.rs и Фонда: www.fondzarazvoj.gov.rs, може се преузети потребна документација у којој су ближе дефинисани сви битни елементи и правила за учешће у овом програму.

